«Полк уахътыншэм» фыхыхьэнумэ
КъБР-м Къэрал, муниципальнэ Iуэхутхьэбзэхэр зэуIуу щызэфIах и центрым зыхуегъэхьэзыр накъыгъэм и 9-м екIуэкIыну «Полк уахътыншэ» урысейпсо Iуэхум.
Хэку зауэшхуэм къыщытхьа ТекIуэныгъэ Иным теухуа Iуэхум хыхьэну хуитщ зауэм хэкIуэда и благъэм, Iыхьлым, ныбжьэгъум и фэеплъыр зыхъумэ дэтхэнэри.
МФЦ-м и лэжьакIуэхэр сэбэп хъунущ Хэку зауэшхуэм хэта лIыхъужьым теухуа хъыбарыр «Полк уахътыншэ» проектым и сайтым (www.moypolk.ru) иралъхьэнымкIэ. Iуэхум хэтынухэм сайтым зыщрагъэтхкIэ, зи фэеплъ яхъумэ лIыхъужьым и сурэт, зауэм къритхыкIауэ щыта письмо, нэгъуэщI дэфтэрхэр ягъэлъэгъуэн хуейщ. «Полк уахътыншэм» хэтынухэм яIыгъыну сурэтхэр МФЦ-м пщIэншэу щыхурагъэщIыжынущ.
КIэнцIэлий Элинэ.
